Diari Oficial de la Generalitat Valenciana


Sumari del DOGV 8121, del 06-09-2017 (2017/7654)

Informe ambiental i territorial estratègic pel procediment simplificat de la modificació dels usos detallats definits en el Pla parcial del sector 10.
------------------------------------------------------------------------------------------------------------------------------------------------------

### Dades del document

Número de DOGV
:   8121

Data del DOGV
:   06-09-2017

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2017/7654


Data del document
:   30-08-2017

Organisme emissor
:   Ajuntament de l'Alcúdia

Tipus de document
:   Anunci

Descriptors 

:   * Alcúdia, l'
    * administració local
    * pla d'urbanisme

Informe ambiental i territorial estratègic pel procediment simplificat de la modificació dels usos detallats definits en el Pla parcial del sector 10. [2017/7654]  
La Junta de Govern Local d'aquest ajuntament, mitjançant Resolució de data 22 d'agost de 2017, resolgué favorablement l'avaluació ambiental i territorial estratègica pel procediment simplificat de la modificació dels usos detallats definits en el Pla Parcial del Sector 10, relativa a ordenació detallada sobre el règim d'usos detallats, de sòl urbà, establint en la seua part dispositiva el següent:  
  
  
«Primer. Resoldre favorablement l'avaluació ambiental i territorial estratègica pel procediment simplificat de la modificació dels usos detallats definits en el Pla parcial del sector 10, relativa a ordenació detallada sobre el règim d'usos detallats, de sòl urbà, per no tenir efectes significatius sobre el medi ambient.  
Segon. Continuar la tramitació de la modificació del Pla parcial del sector 10 conforme a la seua normativa específica.  
Tercer. Donar compte del contingut de la resolució de l'informe ambiental i territorial estratègic pel procediment simplificat a tots els interessats que apareguen en la tramitació ambiental d'aquesta actuació, incloent aquest informe en la documentació de la modificació de l'instrument de planejament urbanístic als efectes de posar-ho en coneixement de l'òrgan substantiu.  
Quart. Ordenar la publicació de la resolució de l'informe ambiental i territorial estratègic pel procediment simplificat en el Diari Oficial de la Generalitat Valenciana, a efectes de donar compliment al tràmit d'informació pública durant un període de 45 dies, assegurant, almenys, les mesures mínimes de publicitat exigides per l'article 53.2 de la Llei 5/2014, de 25 de juliol, de la Generalitat, d'ordenació del territori, urbanisme i paisatge, de la Comunitat Valenciana ?LOTUP?.  
  
Cinqué. La resolució de l'informe ambiental i territorial estratègic pel procediment simplificat no és susceptible de cap recurs per considerar-se acte de tràmit, sense perjudici dels recursos que, si escau, siguen procedents en via contenciosa administrativa contra la disposició de caràcter general que hagués aprovat la modificació del Pla parcial del sector 10, o bé, sense perjudici dels que siguen procedents en via administrativa contra l'acte, si escau, d'aprovació de la modificació del Pla parcial del sector 10.  
Sisé. La resolució de l'informe ambiental i territorial estratègic pel procediment simplificat perdrà la seua vigència i cessarà la producció dels efectes que li siguen propis, si una vegada publicat en el Diari Oficial de la Generalitat Valenciana, no s'haguera procedit a l'aprovació de la modificació del Pla parcial del sector 10 en el termini màxim de quatre anys a partir de la seua publicació.  
En aquests casos, l'òrgan promotor deurà iniciar novament el procediment d'avaluació ambiental i territorial estratègica simplificada de la modificació puntual de les normes.»  
  
Cosa que es fa pública perquè se'n prenga coneixement.  
  
L'Alcúdia, 30 d'agost de 2017.- L'alcalde: Andreu Salom Porta.